ועדת הכספים, כנסת 16, פרוטוקול מספר , 2005-05-18 10:00

יעקב ליצמן: רבותיי, אנחנו עוברים לנושא הבא שעל סדר היום: הצעת חוק הסדרת העיסוק בייעוץ השקעות ובניהול תיקי השקעות (תיקון מס' 8), התשס"ה-2005.

משה טרי: תיקון מס' 8 – זה נושא מאוד חשוב.

משה טרי: זה הצעד הראשון שאנחנו נכנסים כאן אחרי המלצות ועדת בכר, שאמורה לטפל בכל הנושא של הייעוץ, שהוא קריטי.

משה טרי: יש כאן סדרה של דברים שכבר שנים התחבטנו בהם.

משה טרי: אני חוזר ואומר: זהו נושא קריטי וחשוב והוא בא להכין את הקרקע לוועדת בכר.

משה טרי: בעניין הזה אני רוצה לומר שהדבר הזה מתגלגל כבר הרבה מאוד זמן.

משה טרי: אנחנו שמענו את כל הגורמים הרלוונטיים הקשורים.

משה טרי: אני, אישית, ישבתי אתם ושמעתי אותם.

משה טרי: מה שהיה הגיוני ונכון – קיבלנו.

משה טרי: עשינו תיקונים רבים.

משה טרי: מה שמונח בפניכם עכשיו זו בעצם היישורת האחרונה.

משה טרי: אני רוצה לומר משהו במישור האישי: אני בא מהביזנס הזה ותאמינו לי, אני מכיר את הביזנס הזה היטב לפניי ולפנים.

משה טרי: ואת כל הדברים שהיו הגיוניים ונכונים – קיבלנו.

משה טרי: אני מדגיש שוב ששמענו את כולם ומה שמונח לפניכם זה המוצר הסופי שלקח בחשבון את ההערות של כל הגורמים והשחקנים.

נסים דהן: סליחה, ההערה של היושב ראש לגבי ההכנה לוועדת בכר, אני רוצה להבין האם זה שנקבל את הצעת החוק, המשמעות היא שוועדת בכר אוטומטית קיימת ולא צריך דיון?

ניסן סלומינסקי: לא, הפוך.

ניסן סלומינסקי: אם לא תהיה ועדת בכר, אין טעם לזה?

יעקב ליצמן: לא.

יעקב ליצמן: אני מציע שהיועצת המשפטית תקריא את הסעיפים ונעבור סעיף סעיף.

שגית אפיק: סעיף אחד כבר עשינו בישיבה בתל אביב.

קריאה: אדוני היושב ראש, הדיון לעניין של הורשע בעבירה לא הסתיים.

קריאה: אתה הפסקת את זה באמצע.

יעקב ליצמן: אתה מלשכת עורכי הדין?

צבי פירון: אני מלשכת המסחר, מהחטיבה הפיננסית.

צבי פירון: אני רק מזכיר שבסעיף 1(3) בישיבה הקודמת שהתקיימה בתל אביב בגני התערוכה, נשאלה השאלה לגבי היכולת של הרשות לשלול רשיון מנהל תיק או ממי שעוסק בייעוץ רק בגלל שהוגש נגדו כתב אישום לגבי עבירות שאינן עבירות על חוק ניירות ערך ולא רק עבירות פיננסיות אלא כל עבירה שיש עמה קלון.

צבי פירון: הזכרנו למשל, אם נגד מישהו הוגש כתב אישום על זה שהוא מכה את אשתו.

צבי פירון: האם זה צריך לתת בידי הרשות זכות לשלול הרשיון, כי זה יכול להיות פקיד בנק.

נסים דהן: מי שמכה את אשתו – צריך לתלוש לו את האוזניים.

צבי פירון: יש כל מיני עבירות שיש עמן קלון, עבירות שאם הורשע בהן בן אדם יכול להיות שהוא לא רשאי להיות עו"ד או רואה חשבון, אבל להיות מנהל תיקים?

צבי פירון: למה לגזול ממנו את הפרנסה?

צבי פירון: הדיון לא הסתיים וצריך להגיע להחלטה.

יעקב ליצמן: אני מציע להזכיר לי את זה בסוף הדיון.

דניאלה גורני: אנחנו חולקים.

דניאלה גורני: יש נקודות שנשארו במחלוקת.

אסתר דויטש: בסעיף 1 כתוב:

אסתר דויטש: אופציה בחוזה עתידי – מופנים להגדרה בחוק השקעות משותפות בנאמנות.

אסתר דויטש: אנחנו מבקשים שכמו שההגדרה של ניירות ערך בסעיף 1 לחוק הייעוץ קבילה רק לניירות ערך שהושקעו במסחר, אנחנו מבקשים שגם אופציות בחוזים עתידיים יהיו אותו דבר.

שרה קנדלר: זה כבר היום בחוק, זה לא תיקון חוק.

שרה קנדלר: גם היום אופציות בחוזים עתידיים הם בחוק הייעוץ.

שרה קנדלר: אנחנו רק תיקנו שם תיקון טכני בהגדרה.

שרה קנדלר: כבר היום אופציות בחוזים עתידיים זה בחוק הייעוץ.

משה טרי: - - -

יעקב ליצמן: אני רוצה להבין: יש היום שינוי ממה שהיה?

יעקב ליצמן: מה היה עד היום?

יעקב ליצמן: הם אומרים שגם עכשיו זה כך.

יעקב ליצמן: גברתי, יש לך אפשרות להסביר מה שאת רוצה, אבל רציתי להבין את הקו.

יעקב ליצמן: למה את רוצה לשנות פתאום?

אסתר דויטש: אנחנו לא רוצים לשנות.

אסתר דויטש: אנחנו מבקשים שזה יתייחס רק לאופציות בחוזים עתידיים שרשומים למסחר.

צבי פירון: אין בסיס לשינוי.

חיים אורון: אני לא הבנתי.

חיים אורון: אם הבנתם, בסדר.

יעקב ליצמן: אני לא מבין מה השינוי.

חיים אורון: הם רוצים תוך כדי הדיון בחוק להוציא משהו שקיים אבל הם לא מסבירים למה.

יעקב ליצמן: חבר הכנסת אורון, ביקשתי ממנה שתסביר למה רוצים לשנות והיא לא הסבירה.

אסתר דויטש: אני אסביר למה: חוק הייעוץ דן בחובות שחלות על יועץ השקעות שמייעץ בנוגע לנכסים פיננסיים.

אסתר דויטש: אנחנו מבקשים שכל הנושא של אופציות וחוזים עתידיים שלא רשומים למסחר, יוצא מהחובות האלה מן הטעם שקשה להשוות במה שלא ראוי למסחר.

משה טרי: אני לא מבין איזה מן טיעון זה.

משה טרי: את רוצה שלקוח שמנהל תיקים או יועץ יעשה מה שהוא רוצה בכל מיני מוצרים שהוא נותן ללקוח וזה לא יהיה תחת פיקוח?

משה טרי: איזו מן גישה זו?

משה טרי: זה נראה לך הגיוני?

דניאלה גורני: אנחנו הולכים להכניס את ה-structure עכשיו.

אסתר דויטש: יחד עם ה-structure זה בסדר גמור.

יעקב ליצמן: אנחנו עוברים לסעיף 2.

שגית אפיק: סעיף 3 לחוק העיקרי עוסק בעיסוקים שלא טעונים רשיון.

שגית אפיק: פסקה 1 תימחק ואני אקריא לכם את הפסקה שעד עכשיו לא היתה טעונה רשיון והיא תמחק: "ביצוע העסקה על פי הוראה מטעם הלקוח ללא שיקול דעת".

שגית אפיק: (ב) בפסקה (3), במקום "לאחרים ובלבד" יבוא "בעבור לקוחות" ובסופה יבוא "במהלך שנה קלנדרית, בידי יחיד - -

יעקב ליצמן: לא, לפני שאת ממשיכה.

יעקב ליצמן: פסקה א' תמחק.

שגית אפיק: מהיום ביצוע העסקה על פי הוראה מטעם הלקוח ללא שיקול דעת לכאורה כבר לא - -

משה טרי: האחריות שלך.

נסים דהן: אם אתה מוחק, היועץ יהיה אחראי.

שגית אפיק: לא, עד עכשיו זה לא היה טעון - -

שרה קנדלר: לא, ההגדרה של ניהול תיקים היא בשיקול דעת מראש.

שרה קנדלר: לכן אנחנו חושבים שהסעיף הזה מיותר כי ממילא זה לא נכנס לגדר החוק.

שרה קנדלר: עסקה שמנהל התיקים לא מפעיל שיקול דעת, לא נכנסת לחוק הזה.

שרה קנדלר: אנחנו לא משנים מצב משפטי וגם לא יועץ.

נסים דהן: כל אחד יוכל לממש פקודת קניה ומכירה ללא שיקול דעת.

שרה קנלר: גם היום וגם מחר.

משה טרי: כשאתה החלטת שאתה רוצה לקנות מניה מסוימת, בלי יועץ וכלום כשהוא מבצע ההוראות שלך, לא צריך שום דבר.

משה טרי: הוא מבצע.

נסים דהן: כל כספר יכול לעשות את זה.

משה טרי: בוודאי.

משה טרי: האחריות היא שלך ושיקול הדעת הוא שלך ולא של היועץ או של הפקיד.

ניסן סלומינסקי: אז הוא שליח שלך.

נסים דהן: אם תשאל אותו אם כדאי, הוא צריך רשיון.

נסים דהן: אם אתה לא שואל, הוא יכול לעשות את זה.

אשר ספיר: הבעיה היא ששואלים את הפקיד מה אתה אומר, ואז מתחילה הבעיה והבלבול.

אשר ספיר: האם זה ייעוץ או לא? זו בעיה גדולה מאוד.

נסים דהן: מה עם פקודה טלפונית, הוראה טלפונית?

אשר ספיר: אותה שאלה.

שגית אפיק: "בפסקה (3), במקום "לאחרים ובלבד" יבוא "בעבור לקוחות" ובסופה יבוא "במהלך שנה קלנדרית, בידי יחיד שאינו עוסק בייעוץ השקעות או בניהול תיקי השקעות במסגרת תאגיד מורשה או במסגרת תאגיד בנקאי;" פסקה (3) עד היום קבעה שייעוץ השקעות או ניהול תיקי השקעות ללקוחות שמספרם לא עולה על חמישה, לא טעון רשיון.

שגית אפיק: עכשיו משנים וקובעים שמספרם לא עולה על חמישה במהלך שנה קלנדרית, זאת אומרת שבמהלך כל השנה לא יהיו יותר מ-5 לקוחות.

שגית אפיק: עד עכשיו הספיק שזה בו זמנית.

שגית אפיק: "(ג) בפסקה (5), אחרי "בוועדת השקעות" יבוא " או בדירקטוריון" ואחרי "כחבר הועדה" יבוא "או כחבר הדירקטוריון, לפי הענין"; זה שינוי טכני.

שגית אפיק: עד היום היה ייעוץ השקעות שנותן אדם מכוח חברותו בוועדת השקעות של תאגיד.

שגית אפיק: עכשיו הוסיפו שזה או בדירקטוריון של תאגיד.

שגית אפיק: "(ד) בפסקה (6), אחרי "באותו תאגיד" יבוא "או בתאגיד הקשור לאותו תאגיד"; זה ניהול תיקי השקעות של אותו תאגיד.

שגית אפיק: "(ה) בפסקה (7), במקום הסיפה החל במילים "בן זוג" יבוא "בן משפחה";

משה טרי: מה עם בת זוג?

שגית אפיק: באמת יש פה שאלה.

שגית אפיק: עד היום זה היה עבור בן זוג הורה, בן או בת של אחד מאלה והיום מבקשים למחוק את המלים: בן זוג, הורה, בן או בת ולכתוב בן משפחה.

שגית אפיק: אני חושבת שזה לא כל כך מוגדר.

1028: אבל בן משפחה זה גם בעל וגם אישה.

קריאה: בן משפחה מוגדר בחוק עם הפניה לחוק ניירות ערך.

סמדר אלחנני: מה עם הבן המאומץ של אשתו הגרושה?

נסים דהן: צריך להתייעץ עם הרבי במה להשקיע?

נסים דהן: הוא יהפוך להיות יועץ השקעות.

נסים דהן: החסידים ישאלו את האדמו"ר איפה להשקיע והוא...

יעקב ליצמן: שיתחילו לשלם לו אגרה.

שגית אפיק: אומרים לי שמפנים להגדרה בחוק ניירות ערך ואני רואה שבחוק ניירות ערך ההגדרה לא כוללת בכל זאת בן או בת.

שגית אפיק: זה בן זוג וכן אח, הורה, הורה הורה.

שגית אפיק: זה בסדר.

שגית אפיק: "(2) אחרי סעיף קטן (א) יבוא: (א1) על אף הוראות סעיף קטן (א)(3), מי שעוסק בייעוץ השקעות או בניהול תיקי השקעות כאמור באותו סעיף קטן, בלי שיש בידו רישיון לפי חוק זה - (1) יחולו לגביו הוראות פרקים ג' או ד', לפי הענין, כאילו היה בעל רישיון;" פרק ג' עוסק בזהירות של יועץ השקעות.

שגית אפיק: "(2) יודיע ללקוח, שלו הוא נותן ייעוץ הוא שבעבורו הוא מנהל תיק השקעות קודם להתקשרות עמו, כי הוא אינו בעל רישיון, ואם היה בעבר בעל רישיון – יציין גם את הנסיבותל שבשלן חדל להיות בעל רישיון, וכן יציין בהודעתו אם הוא מבוטח בביטוח כנדרש מבעל רישיון לפי הוראות חוק זה.

שגית אפיק: "

סמדר אלחנני: אני חוזרת לפסקה הקודמת, של הבחנה בין חמישה לקוחות על פני שנה.

סמדר אלחנני: עכשיו אתם רוצים להעביר את זה לשנה וקודם זה היה באותו זמן.

סמדר אלחנני: למה?

חיים אורון: כל שבועיים חמישה לקוחות.

סמדר אלחנני: אם באותו פרק זמן הוא עוסק בחמישה לקוחות – מה אכפת לכם?

שרה קנדלר: ראינו שניצלו לרעה את הפטור, שאדם לקח, ניהל לחמישה לקוחות, הפסיד כל הכסף שלהם והלך לעוד חמישה ועוד חמישה.

שרה קנדלר: כך הוא מנהל תיקים להרבה יותר מחמישה ואין לו חובת דיווח.

חיים אורון: האינטרס שלנו הוא להסדיר את זה.

סמדר אלחנני: לפעמים לא יכול - - -

חיים אורון: אם לא יכול, שלא יהיה.

שרה קנדלר: ברגע שעושים מזה עסק ומשכתבים את הלקוחות אז תעשה רשיון, תעשה ביטוח, תמלא את החובות.

נסים דהן: אפילו בלקוח הראשון – אם הוא רוצה לתת ייעוץ תמורת תשלום, צריך רשיון.

נסים דהן: שיהיה מקצוען, מה זה משנה לכמה.

נסים דהן: אם הוא מתיימר להיות מקצוען, שיוציא רשיון.

משה טרי: אתה הולך לקיצוניות.

משה טרי: מבחינתנו, כשאנחנו אומרים חמישה, התכוונו לעיקרון שעמד מאחורי זה.

משה טרי: אם אתה משפחה, קרובים - -

נסים דהן: משפחה הוא פטור.

משה טרי: שכן.

משה טרי: מה קרה?

משה טרי: באו אנשים ולקחו חמישה, גמרו להם את הכסף, הלכו לחמישה אחרים וכך נתנו להמון, וגמרו חמישה חמישה.

משה טרי: את זה אנחנו רוצים למנוע.

סמדר אלחנני: איך נקרא הסטטוס?

סמדר אלחנני: מה זה הוא גמר איתו?

כינרת רצון-פיקובסקי: אני נציגת לשכת ערוכי הדין ואני רוצה להפנות את תשומת הלב לשתי הערות: כאשר מחילים שני פרקים של חובות נאמנות זהירות על מי שאין לו רשיון, צריך להבחין כאן בין הסעיפים כי יכול להיות שיש חובה להחיל חלק וחלק לא.

כינרת רצון-פיקובסקי: הערה שנייה – התוספת שמציעים כאן היא עבירה פלילית וצריך לשים לב, שיש כאן תוספת החמרה בעבירה פלילית.

כינרת רצון-פיקובסקי: צריך לשקול את זה ברצינות.

יעקב ליצמן: אנחנו מדברים על דברים לא כשרים.

כינרת רצון-פיקובסקי: בהחלט, אבל אני רק מפנה את תשומת הלב שמדובר - -

יעקב ליצמן: אם את אומרת שזה בסדר - -

חיים אורון: הלשכה מפנה תשומת לב לעצמה.

חיים אורון: מה עמדתה?

חיים אורון: אתם חושבים שזה בסדר?

כינרת רצון-פיקובסקי: ההערה השניה היא שאני לא בטוחה שזה מה שיגן, אם תגבילו את זה לחמישה בשנה, שזה מה שיגן על הלקוחות בפני הפסדים.

יעקב ליצמן: זה מפריע לך?

כינרת רצון-פיקובסקי: בסדר.

נסים דהן: אני מתנגד.

נסים דהן: אני חושב שמי שרוצה להיות מקצוען, מהאדם הראשון הוא צריך להוכיח מקצוענות.

יעקב ליצמן: בכל עבודה?

יעקב ליצמן: כולל חבר כנסת?

רוני בריזון: חבר כנסת אפילו לא חייב לדעת קרוא וכתוב.

משה טרי: ברשותך, אני מוכרח למחות על דברי לשכת עורכי הדין.

משה טרי: מה זאת אומרת הדבר הזה?

משה טרי: ישבנו אתכם.

משה טרי: עכשיו אתם מעלים דברים?

משה טרי: למה לא דיברתם אתנו?

כינרת רצון-פיקובסקי: לא בנושא חוק הגדרת העיסוק.

משה טרי: היה לכם את כל הזמן לבוא ולדבר אתנו, אז את מעלה את הדברים האלה עכשיו?

משה טרי: זה יפה?

משה טרי: ישבנו אתכם.

חיים אורון: תגיד להם בחוץ.

יעקב ליצמן: זה שאתה רוצה להגיד לה את הדברים - תגיד לה, אבל לא בוועדה.

יעקב ליצמן: אני רוצה לשמוע.

משה טרי: אז אני לא אשב איתם.

חיים אורון: תגיד לה אחר כך.

אסתר דויטש: אני רוצה להשיב.

יעקב ליצמן: תסתדרו.

יעקב ליצמן: אני בטוח שתמשיכו לשבת והכל יהיה בסדר.

יעקב ליצמן: מותר להם להעיר לנו דברים.

לייזה חיימוביץ: אבל לא להפתיע.

יעקב ליצמן: סעיף 3.

נסים דהן: אדוני היושב ראש, אני מבין שצריך להודיע שאין לו רשיון, רק במקרה שאין לו רישיון והוא לא צריך רשיון, למשל כשהוא נותן שירות ל-4 איש.

יעקב ליצמן: הדבר היחיד שנשאר פתוח עד לרגע זה הוא הויכוח על נושא העבירה בסעיף 1.

חיים אורון: גם העמדה של חבר הכנסת דהן, שזה קיצוני.

נסים דהן: זה תלוי במספר האנשים.

נסים דהן: אולי צריך לדעת בהיקף התיקים.

נסים דהן: יכול להיות אדם אחד עם 10 מיליון דולר.

נסים דהן: יכולים להיות 100 איש עם 50 אלף שקל.

נסים דהן: זה עניין של כסף.

חיים אורון: אמר רוני: אל תהפוך את כל הציבור לאידיוטים.

חיים אורון: ילך אדם עם 10 מיליון לליימן, ואיתו יעשה עסקים של ייעוץ והשקעות.

חיים אורון: תשאיר את הפתח הזה, אחרת השכן שלי נותן לי עצה איך להשקיע 2 שקלים שיש לי, אז מה?

נסים דהן: זה צריך להיות בשקלים ולא אנשים.

שגית אפיק: סעיף 4 עוסק בפעילות האסורה על בעל הרישיון כאשר סעיף קטן (ג) קובע שהאיסור לא יחול ביחס לאלה וכעת מתקנים בפסקה (2) במקום הסיפה, החל במילים "או שבו" יבוא "או בן זוגו (בפסקה זו – בעל הרישיון), או שהנפיק תאגיד השולט בתאגיד כאמור ושהוצעו לבעל הרישיון במסגרת תכנית תגמול לעובדים כמשמעותה לפי סעיף 15ב(1) או (2) לחוק ניירות ערך, ובלבד שבעל הרישיון העביר את ניירות הערך, בתוך שבעה ימים מיום שנרכשו על ידו, לנאמנות עיוורת, ואם חלו לגבי מכירת ניירות הערך מגבלות לפי סעיף 15ג(א)(1) לחוק ניירות ערך – בתוך שבעה ימים מיום שחלפה תקופת המגבלות שנקבעה לפי אותו סעיף; היו בידי בעל הרישיון, לאחר רכישת ניירות ערך כאמור בפסקה זו, רק ניירות הערך האמורים, לבד או יחד עם ניירות ערך כאמור בפסקאות (1), (3) או (4), רשאי בעל הרישיון שלא להעבירם לנאמנות עיוורת, ואולם על מכירתם יחולו הוראות סעיף 52ט(ב) לחוק ניירות ערך, בשינויים המחויבים; (2) בפסקה (3), בסופה יבוא "ואולם הוראות פסקה זו לא יחולו לגבי רכישת יחידות של קרן פתוחה בידי בעל רישיון שהוא אחד מהמפורטים להלן, אם שיעור היחידות שיוחזקו בידו לאחר רכישת היחידות כאמור יעלה על עשרה אחוזים מסך היחידות של הקרן בתום היום שקדם ליום הרכישה:"

צבי פירון: המצב הקיים בחוק הוא שלבעל רשיון מותר להחזיק בניירות ערך שהנפיק תאגיד שבו הוא עובד או שבו הוא מוצא משרה.

צבי פירון: באים ומבקשים לשנות את זה ולצמצם את זה.

צבי פירון: תוך כדי צמצום יוצרים לקליינטים שלי בעיה בשתי רמות: מה קורה אם מישהו מנהל תיקים, ויש לו מניות שליטה בחברה ציבורית, כי הוא ירש מההורים שלו?

צבי פירון: הוא לא קנה בבורסה, יש לו את זה, או לחילופין, מה קורה כאשר נניח שאתה מחזיק ב-5 או 10 אחוז בחברה פרטית והיא הנפיקה.

צבי פירון: לא קנית את זה, לא עשית עם זה כלום ואומרים לך: תחליט, או שתהיה בעל רשיון או שלא תוכל להשתמש בזכויות.

צבי פירון: לא תוכל ללכת להצביע בחברה הזאת, כלום.

צבי פירון: זאת אומרת שלא תוכל להשתמש בזה.

קריאה: לא נכון, תוכל להצביע.

צבי פירון: בנאמנות עיוורת אין שליטה.

צבי פירון: הוא יכול למכור את זה?

צבי פירון: מה זה נאמנות עיוורת?

צבי פירון: הוא יכול למכור את הרכוש המשפחתי של בעל הרשיון?

צבי פירון: דבר נוסף – מה קורה לחברה מנהלת תיקים שמנפיקה?

צבי פירון: היא שייכת למישהו.

צבי פירון: למי היא שייכת חברת הניהול תיקים או קרנות הזו?

צבי פירון: היא שייכת לאנשים שעובדים שם.

צבי פירון: אבל מה קורה אם אחד מהם מפסיק לעבוד הם ועובר למקום אחר?

צבי פירון: בגלל שהוא לא עובד שם הוא לא יכול להחזיק ברכוש שלו?

צבי פירון: ההגבלה הזו היא בלתי סבירה ולא רצויה.

צבי פירון: אנחנו חושבים שזה סעיף טוב, אנחנו לא מתנגדים לסעיף - -

יעקב ליצמן: אז מה אתה מציע?

צבי פירון: אנחנו מבקשים לצמצם אותו.

יעקב ליצמן: איך?

צבי פירון: אני אומר:

צבי פירון: אנחנו מבקשים לצמצם את הסעיף הזה ולכתוב בו: למעט מניות שליטה או מניות שהוחזקו על ידי בעל הרשיון באותו תאגיד לפני הפיכתו לחברת.

צבי פירון: .. ואז, לא נצטרך להעמיד את בעל המניות בדילמה הבלתי אפשרית.

צבי פירון: בנאמנות עיוורת הפתרון שהם נותנים לא סביר.

צבי פירון: נאמן בנאמנות עיוורת, מדובר על נכסים סחירים.

צבי פירון: היום הוא מוכר, הוא קונה, הוא צריך לנהוג בהם מנהג בעליל.

יעקב ליצמן: אז מה שאמר לי משה, תגיד את זה לבד בעצם.

משה טרי: אם במסגרת הזאת או במסגרת אחרת אנחנו מעלים את התיקון, אני לא רוצה לעכב את זה.

משה טרי: אנחנו נשקול את זה.

צבי פירון: - -

משה טרי: מר פירון, חבל על הזמן.

משה טרי: אתם תגישו הצעה, אני לא רוצה לעכב את זה.

משה טרי: אנחנו נשקול את זה במסגרת כזאת או אחרת.

צבי פירון: אני רוצה לעזור לרשות לניירות ערך להעביר את הדבר הזה.

צבי פירון: אני לא רואה שום בעיה בלהגביל את ההגבלה.

צבי פירון: מה שאנחנו מבקשים זה - -

משה טרי: אבל יש לנו עוד כל מיני דברים שמגיעים לכאן - -

יעקב ליצמן: רק רגע.

יעקב ליצמן: יש לך הערות גם לסעיף 40 כרגע?

משה טרי: כן.

יעקב ליצמן: לאיזה סעיפים יש לך הערות?

יעקב ליצמן: אני רוצה לשלוח אותם החוצה.

יעקב ליצמן: אנחנו יכולים להמשיך והם יפתרו את הבעיות.

צבי פירון: יש בעיה.

צבי פירון: אסביר כשנגיע.

יעקב ליצמן: אם אפשר נצביע.

יעקב ליצמן: אם לא, נדחה.

יעקב ליצמן: הולך במפורש לתת אפשרות לתקן מה שהעלית.

יעקב ליצמן: חשבתי שתצאו שניכם החוצה - -

צבי פירון: יש לנו בעיה בסעיף 3(4).

חיים אורון: אנחנו נצביע היום על החוק?

יעקב ליצמן: אם אפשר – נצביע.

יעקב ליצמן: אם לא – נדחה.

יעקב ליצמן: אני רוצה לתת אפשרות לתקן את מה שעלה כאן.

יעקב ליצמן: חשבתי שאם אין לך הערות תצאו החוצה לבדוק את אפשרות ההצעה שלי.

חיים אורון: אני רוצה לשאול את מר פירון: אתה אמרת פה גם בעל שליטה וגם מחזיק במניות.

חיים אורון: אם אני לא יכול לדעת בכמה שליטה?

צבי פירון: צריך לעשות פה הבחנה: מי שהחזיק בניירות ערך והנפקה – נניח שהוא היה בעלים של 5 אחוז והוא השקיע במניות כהשקעה פרטית, לקח כסף פרטי שלו וקנה מניות של חברת הייטק.

צבי פירון: יום אחד הנפיקו אותה.

צבי פירון: מה הוא יעשה, זה הרבה כסף?

צבי פירון: יש ניגודי אינטרסים, אסור לו לקנות, אסור לו למכור – זה ברור.

צבי פירון: אסור לו לעשות פעולות במניות האלה, אחרת יש ניגוד עניינים.

צבי פירון: אבל לוותר על הבעלות במניות האלה – לפעמים זה לא כדאי.

חיים אורון: מה עושים עם זה?

חיים אורון: זה ניגוד עניינים מובנה.

צבי פירון: אסור לו לעשות פעולות.

יעקב ליצמן: מר פירון, אמרתי למשה שאני רוצה שתשבו, יכול להיות שלא נצביע היום.

יעקב ליצמן: לכן אתן לך אפשרות.

יעקב ליצמן: אני לא ממהר לשום מקום, אתן לכם אפשרות להסתדר.

יעקב ליצמן: בשבוע הבא נעלה את זה להצבעה.

יעקב ליצמן: חשבתי לשלוח אתכם החוצה – אם אין עוד הערות אלא רק את זה.

יעקב ליצמן: אז את ההצבעה נקיים בשבוע הבא.

שגית אפיק: "(2) בפסקה (3), בסופה יבוא "ואולם הוראת פסקה זו לא יחולו לגבי רכישת יחידות של קרן פתוחה בידי בעל רישיון שהוא אחד מהמפורטים להלן, אם שיעור היחידות שיוחזקו בידו לאחר רכישת היחידות כאמור יעלה על 10 אחוזים מסך היחידות של הקרן בתוך היום שקדם ליום הרכישה: (1) בעל שליטה במינהל הקרן; (2) דירקטור, חבר ועדת השקעות או עובד של מינהל הקרן או של חברה השולטת במינהל הקרן או הנשלטת בידי חברה כאמור"; (3) אחרי פסקה (3) יבוא: (3א) מניות או יחידות של קרן הרשומה מחוץ לישראל;" (4) אחרי פסקה (5) יבוא: "(6) ניירות ערך חוץ שהנפיק תאגיד שניירות הערך שלו אינם רשומים למסחר בבורסה, והשווי הרשום למסחר של ניירות הערך שלו גבוה מסכום בשקלים השווה למאתיים מיליון דולר של ארצות הברית של אמריקה, או מסכום אחר שקבע שר האוצר, בצור, על פי הצעת הרשות או בהתייעצות עמה ובאישור ועדת הכספים של הכנסת; לענין זה – "ניירות ערך חוץ" – למעט מניות או יחידות של קרן הרשומה מחוץ לישראל; "שווי רשום למסחר" – הכמות הרשומה למסחר של ניירות ערך חוץ שהנפיק התאגיד במקום שבו נרכשו, כשהיא מוכפלת במחיר שנקבע לאותם ניירות ערך בתום יום המסחר שקדם ליום המסחר שבו נרכשו; (7) תעודות סל כמשמעותן בתקנון הבורסה; לענין זה, "תקנון הבורסה" – כמשמעותו בסעיף 46 לחוק ניירות ערך".

יעקב ליצמן: איפה נציג לשכת עורכי הדין?

צבי פירון: אני אעביר את ההערות שלי ישר אליהם?

יעקב ליצמן: לא, היתה לך אפשרות בנושא הקודם אבל לא את כל ההערות.

צבי פירון: יש לנו שתי הערות לגבי שארית הסעיף: היום מותר למנהל קרנות ומנהל תיקים להשקיע בקרנות נאמנות בלי הגבלה.

צבי פירון: היום מבקשים להגביל את זה ל-10 אחוז מהניירות של אותה קרן.

צבי פירון: בדרך כלל, זה מספיק.

צבי פירון: בקרנות ותיקות זה מספיק.

צבי פירון: פה – כל מי שמכיר את השוק יודע, ומשה יודע יותר טוב מכולנו - -

משה טרי: אתה רוצה שאני אדבר?

משה טרי: תכף אדבר.

צבי פירון: - - על מנת לייצר קרן לחברה שרוצה להקים קרן חדשה, שהיא לא בנק, איך היא עושה את זה?

צבי פירון: היא מגייסת כסף מהאנשים שלה, לא מהבנקים.

צבי פירון: זאת אומרת, מההון העצמי של בעלי הבית.

צבי פירון: הם מקימים את הקרן, הם משקיעים כמה חברים, יוצרים קרן, יוצרים לקרן איזה שהוא היסטוריה של פעילות ואז הציבור מתחיל לקנות.

צבי פירון: בשיטה הזאת מונעים ממנהלי הקרנות להקים קרן חדשה.

צבי פירון: כשאתה רוצה לקחת קרן חדשה ואתה רוצה לגייס אליה ציבור שאין לה רקורד, על סמך מה תעשה את זה?

צבי פירון: הציבור מסתכל ואומר: כמה היא הרוויחה בשנה האחרונה?

צבי פירון: אתה אומר: היא לא הרוויחה היא חדשה, אז למה שאני אשקיע שם?

צבי פירון: בנקים, לצערנו, יכולים לעשות את זה.

צבי פירון: איך שהוא הלקוחות שלהם משתכנעים ביכולת הניהול המופלאה שלהם.

צבי פירון: אנחנו לא מצליחים לעשות את זה.

צבי פירון: אנחנו מבקשים דבר מאוד קונקרטי: בשנה הראשונה לפעילות של קרן הנאמנות, להעלות את האחוז הזה מ-10 ל-20.

צבי פירון: זה הכל.

צבי פירון: לתקופה מאוד מוגבלת.

משה טרי: אני בא מבית המדרש הזה.

משה טרי: עשיתי את הדברים האלה.

משה טרי: אני מכיר את הדברים.

משה טרי: צבי צודק, אבל מה שהוא מבקש זה לא מעשי.

משה טרי: הוא צודק בחלק הראשון, אבל בסופו של דבר מה שנוצר זה קרנות פרטיות של בעלי השליטה ואת זה אנחנו רוצים למנוע.

משה טרי: בשביל זה אמרנו: 10 אחוז זה נכון.

משה טרי: נכון שבהתחלה, כדי להניע קרן צריך את השותפות והמעורבות של הקרובים, אבל אני אומר לכם: מהניסיון זה יוצר קרנות פרטיות של בעלי החברה ובעלי השליטה ולזה אנחנו מתנגדים.

משה טרי: אני חושב שאפשר לחיות עם 10%.

צבי פירון: אנחנו נגד קרנות פרטיות.

צבי פירון: לכן, אנחנו מוכנים להגיד שבשנה הראשונה מותר - - אבל כל קרן שמקימים החל מהיום – 20% מתאפשר.

צבי פירון: הרי כאן לא חייבתם בעלי קרנות לגבי אם היום מישהו מחזיק 20% לא מכריחים למכור.

צבי פירון: אנחנו מוכנים גם למכור אחרי שנה.

אשר ספיר: אני מבין את הראש של הרשות, אבל כל הבנקים – איך הם מקימים קרנות?

אשר ספיר: למה האפליה הזאת?

אשר ספיר: הקרן פונה לכל הלקוחות של "בנק לאומי" ומגייסת מהלקוחות שלה.

אשר ספיר: עד עכשיו היו משפטים על זה שהכניסו להם בכוח.

אשר ספיר: אבל איך הם מקימים קרן חדשה?

אשר ספיר: איך בנק מקים קרן חדשה?

אשר ספיר: הוא פונה ללקוחות שלו בכל הסניפים ומגייס כסף.

יצחק כהן: פונה לשבויים.

אשר ספיר: למה למנהל ההשקעות אסור לפנות ללקוחות שלו ולבקש שיהיה רק 10 אחוז?

אשר ספיר: כל הבנקים מקימים קרנות על ידי זה שהם פונים ללקוחות שלהם.

חיים אורון: ללקוחות הוא יכול לפנות.

חיים אורון: מותר לו.

אשר ספיר: מנהל הקרן פונה לקופות שלו.

משה טרי: מותר לו.

משה טרי: במחילה, אתה לא מבין על מה אתה מדבר.

משה טרי: הלקוחות שלו יכולים לקנות.

משה טרי: רק הכסף שלו – הוא הבעלים.

משה טרי: תקרא את החומר.

צבי פירון: רבותיי, סליחה רגע.

צבי פירון: תראה מה אתה עושה: אתם מוציאים הקרנות מהבנקים ואתם מונעים מגופים קטנים, ממנהלי תיקים.

צבי פירון: ..

צבי פירון: כבוד היושב ראש, זה מונע פתיחת קרנות חדשות למעט קרנות שמבוססות על גימיק.

צבי פירון: למשל, אתה יכול לומר: אני מוכר את הקרן שתשקיע במזרח גרמניה.

צבי פירון: זה גימיק.

צבי פירון: אבל קרנות רציניות שמבוססות על שוק אמיתי – אם זה כספים, אג"ח, מניות, אתם מונעים מקרנות כאלה להתקיים.

יעקב ליצמן: כל הויכוח זה - -

צבי פירון: אנחנו נמכור, נרד.

צבי פירון: נסגור.

צבי פירון: לא תהיה קרן שבה בסופו של דבר לבעלי עניין יש... היא תיסגר.

יעקב ליצמן: אני מציע שגם בסעיף הזה תמצאו פשרה ביניכם.

יעקב ליצמן: אם לא, אנחנו נציע פשרה.

צבי פירון: ההערה הבאה שלי באותו סעיף שקראתם, מתייחסת לפסקה (4) בסעיף 3, שמדברת על איפה מותר למנהלי תיקים להשקיע.

צבי פירון: באים ואומרים: מותר להשקיע בניירות ערך בחו"ל שהשווי שלהם הוא 200 מיליון ומעלה.

צבי פירון: זה בסדר, זה נחמד ויפה.

צבי פירון: השאלה לגבי מה שאנחנו ביקשנו.

צבי פירון: למה אני צריך לרוץ להשקיע ב-GM או ב"ג'נרל אלקטריק" כאשר יש בארץ מניות ואנחנו מקווים שיהיו עוד במסגרת ההצלחה של הרישום הכפול שיושב ראש הרשות תיאר קודם.

צבי פירון: למה אנחנו לא יכולים להשקיע ב"טבע"?

צבי פירון: מה, יש למישהו ספק שההשקעה ב"טבע" על ידי מנהל תיקים יכולה להשפיע על מחיר "טבע"?

יעקב ליצמן: כן.

צבי פירון: לא, זה 200 מיליון.

צבי פירון: מדובר על הענקים האמיתיים בבורסה שלנו.

צבי פירון: למה שמנהל תיקים לא יוכל לקחת את הכסף הפרטי שלו ולשים בענקים האלה?

צבי פירון: אני מבין למה הוא לא יכול לסחור, כי כאשר הוא סוחר, זה נעשה בניגוד אינטרסים עם הלקוח שלו.

צבי פירון: אבל שיש חברה שהמחזור שלה הוא כל כך גדול והשווי שלה כל כך גדול - -

יעקב ליצמן: זה אני פחות מבין.

יעקב ליצמן: קודם הבנתי יותר.

כינרת רצון-פיקובסקי: אני רוצה להמשיך את הדברים שנאמרו:

כינרת רצון-פיקובסקי: אני רוצה לשאול לגבי ניירות ערך זרים שנסחרים בחו"ל והשווי שלהם פחות מ-200 מיליון דולר, האם יש חשש שיועצי השקעות או מנהלי התיקים בעלי הרשיון ישפיעו על החברה או יהיה כאן ניגוד עניינים, או שאפשר לפתוח את זה לגבי כל ניירות הערך הזרים?

כינרת רצון-פיקובסקי: השאלה השנייה – משתמע שמדובר באג"ח ממשלתי ועירוני מוניציפלי – כי 200 מיליון דולר של התאגיד המנפיק, הכוונה גם לניירות הערך שמונפקים - -

משה טרי: אבת את זה יכולת לשאול אותנו לא כאן.

משה טרי: לא חבל על הזמן של חברי הוועדה?

משה טרי: הדבר זה פורסם חודשים.

כינרת רצון-פיקובסקי: שאלה נוספת לגבי תגמול עובדים – המגבלה - האם המשמעות היא שאם יש למשל יועצת השקעות שבעלה הוא מנכ"ל ואסור לו גם להחזיק ניירות ערך, אבל יש לו ניירות ערך שהוא מחזיק, כי הוא מנכ"ל חברה ומחזיק בניירות הערך של החברה.

כינרת רצון-פיקובסקי: האם אסור לו להחזיק?

משה טרי: את מסתייגת או לא?

משה טרי: למה את לא מקבלת את ההבהרות האלה קודם?

משה טרי: לא חבל על הזמן של הוועדה?

כינרת רצון-פיקובסקי: אם הייתי מוזמנת הייתי שמחה לעשות זאת.

משה טרי: הייתי צריכה לשאול אותנו.

משה טרי: זה לא המקום לשאול, עם כל הכבוד.

משה טרי: אם רוצה להתנגד או להסתייג, זה מקובל.

חיים אורון: משה, אתה מחליף את היו"ר וזה לא לטובת העניין.

חיים אורון: היא באה לכאן, לועדת הכנסת והיא יכולה לשאול מה שהיא רוצה.

יעקב ליצמן: רבותיי, אני רוצה להבהיר את כללי המשחק, אני רוצה שיהיה ברור לכולם: הוועדה דנה על החוק, זו ועדה דמוקרטית וחופשית.

יעקב ליצמן: אתה אומר מה שאתה אומר מטעם הממשלה, אתה מציג את זה כפי שאתה מציג.

יעקב ליצמן: אנחנו מזמינים אנשים לוועדה לשמוע את הערותיהם.

יעקב ליצמן: מותר לכל אחד להגיד מה שהוא רוצה כאן.

יעקב ליצמן: לא רק שמותר, אני מעוניין לשמוע אותו.

יעקב ליצמן: יכול להיות שיש דברים שאתה לא מסכים להם ואני או חברי הוועדה דווקא מסכימים, בניגוד לדעתך.

יעקב ליצמן: אנחנו לא מקבלים כל דבר.

יעקב ליצמן: לכן, מי שמבקש רשות הדיבור, אם הוא לא חוזר על דברים שנאמרו, בהחלט יקבל את רשות הדיבור ואני מעוניין שחברי הוועדה ישמעו אותם.

יעקב ליצמן: אתה אומר דבר אחד שאני יכול להבין ואני לא מקבל – אני ישבתי איתם והגענו לסיכום, הם לא העלו את זה בסיכום.

יעקב ליצמן: בזה אתה צודק לגביהם שלמשל – אם הגעת לסיכום ולא העירו את הדברים האלה, צריך להעיר לך שם.

יעקב ליצמן: אם לא העירו - אתה צודק לגבי הסיכום.

יעקב ליצמן: אבל אתם יכול להגיד אחר כך, להגיד: רבותיי, לא הערתם שם, הסיכום לא קיים או כן קיים.

יעקב ליצמן: תעשו מה שאתם רוצים, זה לא בחדר הוועדה.

יעקב ליצמן: שמבקש לדבר, אני רוצה לשמוע.

כינרת רצון-פיקובסקי: אני מודה.

כינרת רצון-פיקובסקי: אולי אפשר להוסיף פה בביטוי אחרי "תאגיד השולט בתאגיד כאמור בסעיף 3(1) – סעיף 3 להצעת התיקון – בפסקה 2 במקום הסיפה החל במילים "או שבו" יבוא "או בן זוגו, או שהנפיק תאגיד השולט בתאגיד כאמור או לבן זוגו.

שרה קנדלר: לא, אבל זה כתוב: "או בן זוגו" בסוגריים כתוב בעל רשיון.

צבי פירון: יש לי הצעה קונקרטית: בשורה השניה, אחרי המילה "כאמור" יהיה פסיק ואחרי המילים "שהוצעו לבעל הרשיון" מספיק הפסיק.

שרה קנדלר: סליחה, זה כתוב.

שרה קנדלר: זה מנוסח.

יעקב ליצמן: סעיף 4.

יעקב ליצמן: הבנתי שהרגע סיכמתם ביניכם.

יעקב ליצמן: זה מה שאמרת כאן.

שגית אפיק: "4.

שגית אפיק: בסעיף 7(ג) לחוק העיקרי, בפסקה (2), בסופה יבוא "וכן מי שרישיונו הותלה או בוטל לפי הוראת סעיף 35(א)(4) או (5) – למשך תקופת ההתליה או הביטול, לפי הענין".

שגית אפיק: סעיף 7(ג) קובע (מקריאה את סעיף 7(ג) לחוק העיקרי.

שגית אפיק: "תיקון סעיף 8. 5.

שגית אפיק: בסעיף 8 לחוק העיקרי – (1) בסעיף קטן (א)(5), הרישה עד המילים "במשך שלו שנים או"" – תימחק;" סעיף 8 עוסק בתנאים למתן רשיון מנהל תיקים.

שגית אפיק: עד היום מי שעסק כיועץ השקעות ויש לו רשיון יועץ במשך 3 שנים או השלים התמחות במשך תקופה או לפי סדרים שנקבעו בתקנות היה רשאי לקבל את הרשיון.

שגית אפיק: כעת, הם מבקשים למחוק את "עסק כיועץ השקעות בהיותו בעל רשיון יועץ במשך 3 שנים".

שגית אפיק: זאת אומרת, יש צורך בהתמחות במשך 9 חודשים.

כינרת רצון-פיקובסקי: למה?

כינרת רצון-פיקובסקי: לא משלימים?

כינרת רצון-פיקובסקי: צריך להשלים.

שרה קנדלר: אם צריך – נכתוב בתקנות.

שרה קנדלר: זה לא בחוק בכל מקרה.

שרה קנדלר: נבדוק אם צריך לתקן את התקנות, אבל לא נראה לי.

שגית אפיק: "(2) בסעיף קטן (ב)(3), בסופו יבוא "וכן מי שרישיונו הותלה או בוטל לפי הוראות סעיף 35(א)(4) או (5) – למשך תקופת ההתליה או הביטול, לפי הענין".

שגית אפיק: 6.

שגית אפיק: אחרי סעיף 8 לחוק העיקרי יבוא: "מתן רישיון במקרים מיוחדים.

שגית אפיק: 8א.

שגית אפיק: הרשות רשאית להעניק רישיון לפי חוק זה למבקש שהוא יחיד, אף שלא מתקיים לגביו תנאי מהתנאים שבסעיף 7(א)(4) או (5) או שבסעיף 8(א)(4) או (5), לפי הענין, אם שוכנעה כי בשל טעמים מיוחדים ניתן לראותו ככשיר לקבלת רישיון כאמור, בהתחשב בהשכלתו ובניסיונו המקצועי.

שגית אפיק: 7.

שגית אפיק: בסעיף 9(ג) לחוק העיקרי, אחרי "פרק ג'" יבוא "וסעיף 25(ב)".

יעקב ליצמן: מה זה אומר?

שגית אפיק: סעיף 9(ג) קובע שהוראות פרק ג' יחולו גם על עיסוק בייעוץ השקעות בידי בנק או תאגיד בנקאי אחר, כאמור בסעיף קטן (ב).

שגית אפיק: כרגע הם מבקשים לומר שלא רק הוראות פרק ג', אלא גם סעיף 25(ב), שקובע שיועץ השקעות ינהל רישומים על כל פעולת ייעוץ שהוא נותן ללקוח.

יצחק כהן: זה ישים?

רוני בריזון: אפשר לנהל רישום על כל דבר שיעצת?

צבי פירון: כן, אנחנו חיים על זה.

משה טרי: אתם מבינים איזה דברים נוצרו כתוצאה מהדבר הזה?

משה טרי: אתה יודע כמה כספים הלכו לטמיון?

משה טרי: באו אנשים ואמרו: מה עשית לי?

משה טרי: מה קנית לי?

משה טרי: כספים רבים הלכו לטמיון.

משה טרי: ברגע שיש את זה הוא יכול להראות: הנה, זה מה שעשיתי.

רוני בריזון: מה, הוא מנהל יומן.

משה טרי: צריך לעשות תרשומת.

משה טרי: ודאי.

יעקב ליצמן: ביומן רושמים אחרי שמפסידים ויש משפט ועושים שחזור אחרי שמפסידים.

יעקב ליצמן: ...

חיים אורון: צריך לדעת לכתוב.

חיים אורון: זה כבר תנאי ליועץ השקעות.

ניסן סלומינסקי: או להחזיק מזכירה.

שגית אפיק: סעיף 10ג למעשה זה הסעיף שקשור לאותו סעיף 1 שהוא מורשע בעבירה.

שגית אפיק: "8.

שגית אפיק: בסעיף 10(ג) לחוק העיקרי, במקום "לפיו הוא עלול להיות מורשע בעבירה" יבוא "בשל עבירה".

יצחק כהן: ואם מתנהלת חקירה?

חיים אורון: ישבנו על זה 4 ישיבות, עכשיו אתה בא?

שגית אפיק: "9.

שגית אפיק: בסעיף 11(ב) לחוק העיקרי, בסופו יבוא "בחוק זה".

שגית אפיק: סעיף 11(ב) קובע שאין בהסכמת הלקוח כדי לפטור בעל רשיון מחובותיו לפי פרק זה, אלא אם כן נקבע במפורש אחרת.

שגית אפיק: מבקשים להבהיר פה: אלא אם כן נקבע במפורש אחרת בחוק זה, ולא במקום אחר.

שגית אפיק: "10.

שגית אפיק: בסעיף 13 לחוק העיקרי – (1) בסעיף קטן (ב), פסקה (8) – תימחק;" סעיף 13 מדבר על הסכם בכתב והוא קובע שההסכם יכלול את הנושאים הדרושים לצורך ההתקשרות ובכלל זה 7 נושאים.

שגית אפיק: הנושא השמיני הוא: אם בעל הרישיון פטור מבחינות כאמור בסעיף 48, ציון מפורש של עובדה זו.

שגית אפיק: "(2) אחרי סעיף קטן (ה) יבוא: (ו) שר האוצר, בהתייעצות עם הרשות ובאישור ועדת הכספים של הכנסת, רשאי לקבוע הוראות לענין אופן עריכת הסכם בין בעל רישיון ללקוח, צורתו של ההסכם ודרכי מסירתו ללקוח, וכן לענין נושאים נוספים שיש לכלול בהסכם כאמור, דרך כלל או לפי סוגים של הסכמים, ורשאי הוא לקבוע סוגים של הסכמים שבהם אין חובה לכלול נושא מהנושאים שבסעיפים קטנים (ב) או (ג).

שגית אפיק: "

צבי פירון: על זה יש לנו הערה, אדוני:

צבי פירון: סעיפים ב ו-ג אלה הסעיפים שבהם חוק הסדרת העיסוק קובע מאז ומתמיד חלק מהנושאים שחייבים להיות בהסכם בין בעל הרשיון לבין לקוחו.

צבי פירון: זה נושאים שחייבים להיות וההסכם יכלול הנושאים – הכוונה לפרטי הזיהוי וצרכים.

צבי פירון: יש רשימה של 7-8 נושאים שצריכים להיות בהסכם באופן כללי, ויש כאן גם לגבי הסכם בין מנהל תיקים ללקוח, יש רשימה של 4 נושאים.

צבי פירון: תזכיר הצעת החוק ליישום דוח בכר קובע בחוק נושאים נוספים שצריכים להיות, לא בתקנות – בהסכם בין מנהל תיקים לבין לקוח, כולל נושאים בין משווק לבין לקוח.

צבי פירון: בתזכיר הצעת החוק של בכר כתוב מה צריך להיות.

צבי פירון: עושים תיקון, מוסיפים נושאים, קובעים את זה בחוק.

צבי פירון: באה הרשות לניירות ערך ובאה הממשלה ואומרת: אני אסתפק בזה שאומר לכם איזה נושאים צריכים להיות כתובים בחוק.

צבי פירון: אני רוצה את האפשרות לומר לכם בעתיד, להוסיף על הרשימה שיש בחוק דבר חדש.

צבי פירון: מבקשים לעשות רשימה – אלה הדברים שאנחנו רוצים וכן כל דבר אחר שהממשלה, באישור ועדת הכספים, תרצה.

צבי פירון: אני לא חושב שזה תקין ולא נאה מבחינה משפטית.

צבי פירון: לא נאה לכתוב את זה ולמחרת להביא לכם לאישור, במסגרת דוח ועדת בכר, נושאים קונקרטיים.

צבי פירון: הם כבר יהיו בתקנות.

צבי פירון: אם רוצים להעביר הכל לתקנות, שיעבירו.

צבי פירון: דבר שני, לא רק הנושאים צריכים להיות.

צבי פירון: אופן עריכת ההסכם, צורתו של ההסכם ודרכי מסירתו לידי הלקוח.

צבי פירון: אני יודע שהסכם נכרת על פי חוק החוזים.

צבי פירון: מה זאת אומרת אופן העריכה?

צבי פירון: יהיה הסכם חדש?

צבי פירון: יש כבר חובת כתב בהסכם הזה.

צבי פירון: מה זה דרכי מסירתו לגבי הלקוח?

צבי פירון: אם רוצים לכתוב שאת ההסכם צריך למסור ללקוח, בואו נוסיף בחוק ונכתוב את זה כאן.

צבי פירון: היחסים בין מנהל תיקים ללקוח שלו הם יחסים חשובים ויש תלות בין הלקוח למנהל התיקים, כי יש לו יותר אינפורמציה מאשר ללקוח.

צבי פירון: זה לא היחסים היחידים.

צבי פירון: עורך דין-לקוח, יש תלות יותר גדולה.

צבי פירון: רואה חשבון- לקוח, יש תלות יותר גדולה.

צבי פירון: יש דברים יותר חשובים.

צבי פירון: יועץ נישואין-לקוח, יש אולי תלות יותר גדולה.

צבי פירון: מישהו מעלה על הדעת שנתערב?

צבי פירון: אז בגלל שיש לנו גוף מפקח, בצדק, שעושה עבודתו נאמנה ומפקח על חריגים וכולי, הוא רוצה עוד קצת סמכויות ועוד קצת התערבויות.

צבי פירון: אבל יש גבול עד כמה אפשר לעשות רגולציה - -

יעקב ליצמן: נראה קיצוני.

משה טרי: צבי, אני מתפלא עליך.

משה טרי: על מי אנחנו באים להגן?

משה טרי: אנחנו באים להגן על הלקוח.

משה טרי: זה נקרא התערבות?

משה טרי: כל זה בא מתוך ניסיון גדול שנצבר, שראינו איזה הסכמים עושים מנהלי תיקים עם לקוח, איך הוא חשוף, איך "דופקים" אותו.

משה טרי: את זה לעשות במחשכים?

משה טרי: צריך להביא לוועדת הכספים, הכל פתוח, כל אחד יכול לטעון.

משה טרי: להגיד דבר כזה?

משה טרי: אנחנו באים לזה כתוצאה מניסיון שיש לנו עם מנהלי תיקים ועם לקוחות שלהם, ששם נעשים דברים שתצילנה אוזניכם.

משה טרי: אז על הדבר הזה אתה מעיר?

צבי פירון: אתם כתבתם בחוק שיש רשימה של דברים שצריכים להיות בהסכם, אבל לא אמרתם מה הפתרון.

צבי פירון: אתם לא מכתיבים הסכמה.

צבי פירון: אם אתם רוצים להכתיב הסכמה - תודיעו.

משה טרי: זה בא להגן על מנהלי תיקים.

צבי פירון: אני רוצה להציע הצעה פרקטית – תתכבד רשות ניירות ערך ותכין נוסח הסכם מוצע, הסכם סטנדרטי, תפרסם אותו ותוסיף פה סעיף שאומר שהלקוח צריך לאשר בחתימתו שהוא יודע שההסכם - -

יעקב ליצמן: אתה שם לב שהפרעת לי עכשיו.

יעקב ליצמן: אנחנו נצטרך לעצור כאן, כי יש עכשיו מליאה.

יעקב ליצמן: חשבתי להציע: היות ובין כך יש שני דברים שביקשנו שתתייעצו ביניכם ותגיעו להסכמה, ביום רביעי הבא נמשיך את הדיון בהצעה.

צבי פירון: אפשר יום רביעי אחרי כן כי אני בחו"ל?

כינרת רצון-פיקובסקי: גם אני.

יעקב ליצמן: אז ביום שלישי.

כינרת רצון-פיקובסקי: תודה רבה.

יעקב ליצמן: תשתדלו להגיע להסכמה.

חיים אורון: אנחנו לא מחויבים להסכמות שלכם.

יעקב ליצמן: מה שיהיה יותר הסכמה, גם לנו יהיה יותר קל.

יעקב ליצמן: תודה רבה.

יעקב ליצמן: הישיבה נעולה.